שאומי (Xiaomi) הכריזה אמש רשמית בסין על Redmi S2, הטלפון הראשון של החברה מסדרת S-Series החדשה. הדבר הבולט ביותר בו הוא מצלמת הסלפי בעלת חיישן של 16 מגה פיקסל, המגיעה יחד עם תכונות חכמות הופכות אותו לטלפון ה-Redmi עם המצלמה הקדמית הטובה ביותר.
Redmi S2 מגיע גם מפרט מתקדם, כלומר ביחס למכשירי שוק ביניים. תחילה הוא מציע שינוי מהותי מבחינת העיצוב לעומת מה ששאומי נהגה להציע במכשירי ה-Redmi – גוף מתכתי עם אנטנות U צרות למעלה ולמטה במקום גוף פלסטיק עם שני פסי אנטנה גסים למעלה ולמטה, משהו שמזכיר מאוד את המראה של מכשירי האייפון. הוא מגיע עם מסך ביחס היבט של 18:9 בגודל 5.99 אינץ' ברזולוציית 720×1440 פיקסלים. המעבד שבתוכו הוא Snapdragon 625 מתומן הליבות ומוצע בתצורת 3 גיגה-בייט זיכרון עם 32 גיגה-בייט לאחסון או בתצורה 6 / 64 גיגה-בייט.
Redmi S2 רץ על מערכת האנדרואיד עם ממשק MIUI 9, כאשר שאומי שילבה גם את המסייעת הוירטואלית החדשה שלה, Xiao AI. הסוללה שבתוכו היא בהספק 3080 מיליאמפר/שעה והוא שוקל 170 גרם.
מחירו של Redmi S2 מתחיל ב-999 יואן, שהם כ-550 שקלים.